તાપમાનનો પારો ૪૦ સે. ડી. ગ્રી. આસપાસ રહે છે, બપોરના સમયે લોકો ઘરની બહાર કામ સિવાય નિકળવાનું ટાળી રહ્યા છે, રસ્તાઓ પર પસાર થતા બળબળતી લૂંથી અંગ દાઝી રહ્યા છે, ત્યારે ભાવનગર શહેરના માર્ગો દિવસના મધ્યાંતરે એટલે કે બપોરના સમયે સૂમસામ ભાસી રહ્યા છે, જીવમાત્ર છાયડાની શોધમાં હોય તેમ વૃક્ષોની નિચે પોરો ખાતા જોવા મળે છે, પેટિયુ રળતા લારીધારકો પણ વૃક્ષનો છાયડો શોધીને લારી થંભાવીને થોડા કલાકો આરામ કરી લે છે, ઉનાળાની ગરમીથી હવે ઋતુગત વાતાવરણનો માહોલ જામતો જોવા મળી રહ્યો છે.